জেলার জ্যেষ্ঠ নেতাকর্মীদের সঙ্গে কথা বলে জানা গেছে, গাজীপুর মহানগর প্রতিষ্ঠার অর্ধযুগ পেরিয়ে গেলেও মহানগর ও সহযোগী সংগঠনের কমিটি দিতে পারেনি বিএনপি। এ ছাড়া জেলা বিএনপির কমিটির মেয়াদ উত্তীর্ণ হয়েছে চার বছর আগে। জেলা ছাত্রদল, যুবদল, স্বেচ্ছাসেবক দলের কমিটি নেই ১৭ বছর ধরে। কমিটি না থাকায় নেতাকর্মীদের মধ্যে হতাশা রয়েছে। দলেও বিশৃঙ্খলতা দেখা দিয়েছে। এসব কারণে বিএনপি বিগত সরকারবিরোধী আন্দোলনে গাজীপুরে তেমন সফলতা পায়নি।